КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«2010 воын Коми Республикаын видз-му овмöс сöвмöдан юкöнлы**

**государствосянь отсöг сетöм йылысь» Коми Республикаса Правительстволöн 2009 во öшым тöлысь 23 лунся 400 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «2010 воын Коми Республикаын видз-му овмöс сöвмöдан юкöнлы государствосянь отсöг сетöм йылысь» Коми Республикаса Правительстволöн 2009 во öшым тöлысь 23 лунся 400 №-а шуöмö вежсьöмъяс содтöдын индöм серти (водзö – Вежсьöмъяс).

2. Тайö шуöмыс вынсялö сiйöс примитан лунсянь да инмö 2010 во тöвшöр тöлысь 1 лунсянь артмöм право йитöдъяс вылö, Вежсьöмъяслöн 1 пунктса 2 подпунктлöн «д» подпункт, 2 пунктса 4 подпункт кындзи.

Вежсьöмъяслöн 1 пунктса 2 подпунктлöн «д» подпункт, 2 пунктса 4 подпункт вынсялöны тайö шуöм примитан лунсянь да инмöны 2010 во йирым тöлысь 1 лунсянь артмöм право йитöдъяс вылö.

Коми Республикаса Юралысь В. Гайзер

Сыктывкар

2010 вося йирым тöлысь 8 лун

346 №

Коми Республикаса Правительстволöн

2010 во йирым тöлысь 8 лунся 346 №-а шуöм дорö

СОДТÖД

«2010 воын Коми Республикаын видз-му овмöс сöвмöдан юкöнлы

государствосянь отсöг сетöм йылысь» Коми Республикаса Правительстволöн 2009 во öшым тöлысь 23 лунся 400 №-а шуöмö

**ВЕЖСЬÖМЪЯС**

«2010 воын Коми Республикаын видз-му овмöс сöвмöдан юкöнлы государствосянь отсöг сетöм йылысь» Коми Республикаса Правительстволöн 2009 во öшым тöлысь 23 лунся 400 №-а шуöмын:

1. Видз-му овмöс сöвмöдан юкöнлы, чери кыян овмöслы государствосянь отсöг сетöм вылö да Коми Республикаын му юклöм да му вöдитöм кузя мероприятиеяс вылö 2010 воын артыштöм Коми Республикаса республиканскöй бюджетысь сьöм сетан пöрадокын, мый вынсьöдöма шуöмöн (1 №-а содтöд), (водзö тайö пунктын – Пöрадок):

1) «Панас» I юкöдса 5 пунктын «1.2 да 3 пунктъяс» кывъяс вежны «1.2 пункт» кывъясöн;

2) «Видз-му овмöс» II юкöдын:

а) 1.2.1 пунктса 3 подпунктын:

«комплектъяс» кыв киритны;

«порсь видзысь öти организацияöн» кывъяс бö­рын содтыны «тайö Пöрадок дорö 2 содтöд серти лыддьöг кузя» кывъяс;

«30000» лыдпас вежны «37000» лыдпасöн;

б) 1.2.4 пунктса мöд абзацын «тракторъяс» кыв бöрын содтыны «йöв промышленносьтлы автоматическöй да полуавтоматическöй линияяс» кывъяс;

в) 1.3.1 пунктса мöд абзацын «10000» лыдпас вежны «13000» лыдпасöн;

г) 3 пункт киритны;

д) Пöрадок дорö 5 содтöд гижны тайö вежсьöмъяс дорö 1 содтöд серти.

2. «Видз-му овмöс сöвмöдöм да видз-му овмöсса вöчас, сырьё да сёян-юан рынокъясöн ладмöдöм (2010-2012 вояс)» дыр кадся республикаса торъя уджмога уджтас збыльмöдöм вылö 2010 воын артыштöм Коми Республикаса республиканскöй бюджетысь сьöм сетан пöрадокын, мый вынсьöдöма шуöмöн (2 №-а содтöд), (водзö тайö пунктын – Пöрадок):

1) «Панас» I юкöдын:

а) 3 пунктын:

коймöд абзацын сёрникузя помын «.» пас вежны «;» пасöн;

содтыны татшöм абзац:

«Видз-му овмöс прöдукция переработайтöм кузя производство сöвмöдöм» уджтасувса мероприятиеяс.»;

б) 4 пунктса медводдза абзацын «II юкöнса 1.1.1. пунктлöн витöд абзацöн, 1.3.1. пунктлöн коймöд абзацöн да 1.10 пунктöн» кывъяс бöрын содтыны «IV юкöдса 1.1 пунктöн» кывъяс;

в) 6 пунктын «II юкöнса 1.9 пункт» кывъяс бöрын содтыны «IV юкöдса 1.1. пункт» кывъяс;

2) «Видз-му овмöсса прöдукциялысь конкурентоспособносьт кыпöдöм да видз-му овмöслысь финансöвöй зумыдлун могмöдöм» уджтасув» II юкöдын:

а) 1.9.1 пунктса «б» подпунктö содтыны татшöм абзацъяс:

«промышленнöй чери вöдитысь организацияясöн, налöн организационно-правовöй форма вылö видзöдтöг, кредитнöй сёрнитчöмъяс (заём сёрнитчöмъяс) кузя, мый кырымалöма 2007 во тöвшöр тöлысь 1 лун бöрын татшöм кад вылö:

5 воöдз – промышленнöй чери вöдитöм вылö племеннöй чери материал, техника да оборудование ньöбöм вылö лыддьöг серти, мый вынсьöдöма Россия Федерацияса вилз-му овмöс министерствоöн;

8 воöдз – промышленнöй чери вöдитöм кузя комплексъяс (фермаяс) стрöитöм, выльмöдöм да модернизируйтöм вылö;»;

б) 1.9.2 пунктса «б» подпунктын «дасöд» кыв вежны «дас коймöд» кывйöн;

3) 1.12.1 пунктса коймöд абзац гижны тадзи:

«аспом подсобнöй овмöсъяссянь восьса му вылын быдтöм картупель да град выв пуктас ньöбöм вылö видз-му овмöс потребительскöй кооперативъяслы да потребительскöй кооперация организацияяслы 2009 вося öшым тöлысь 1 лунсянь 2010 вося кöч тöлысь 30 лунöдз – тоннаысь 4000 шайт мында, 2010 вося йирым тöлысь 1 лунсянь 2010 вося вöльгым тöлысь 30 лунöдз – тоннаысь 6000 шайт мында.»;

4) Пöрадок дорö 5 содтöдын «71,0» лыдпас вежны «338» лыдпасöн;

5) Пöрадокö содтыны IV юкöд тайö вежсьöмъяс дорö 2 содтöд серти;

6) Пöрадокö содтыны 10 содтöд тайö вежсьöмъяс дорö 3 содтöд серти.

3. Видз-му овмöс сöвмöдан юкöнлы, чери кыян овмöслы государствосянь отсöг сетöм вылö да Коми Республикаын му юклöм да му вöдитöм кузя мероприятиеяс вылö да «Видз-му овмöс сöвмöдöм да видз-му овмöсса вöчас, сырьё да сёян-юан рынокъяс ладмöдöм (2010-2012 вояс)» дыр кадся республикаса торъя уджмога уджтас збыльмöдöм вылö 2010 во кежлö арталöм рöскодъяс Коми Республикаса республиканскöй бюджетысь финансируйтан правилöясын, мый вынсьöдöма шуöмöн (3 №-а содтöд):

7 пунктса мöд абзацын «да II юкöдса 1.10 пунктын» кывъяс бöрын содтыны «, IV юкöдса 1.1 пунктын» кывъяс.

«2010 воын Коми Республикаын

видз-му овмöс сöвмöдан юкöнлы

государствосянь отсöг сетöм йылысь»

 Коми Республикаса Правительстволöн

2009 во öшым тöлысь 23 лунся

400 №-а шуöмö пыртöм вежсьöмъяс дорö

1 СОДТÖД

«Коми Республикаын

видз-му овмöс сöвмöдö­млы,

чери кыян овмöслы да

му юклöм да му вöдитöм кузя

мероприятиеяслы государствосянь отсöг вылö

 2010 воын артыштöм Коми Республикаса

республиканскöй бюджетысь

сьöм сетан пöрадок дорö

5 содтöд

Комбикорм вылö субсидия ставкаяс

|  |  |
| --- | --- |
| Видз-му овмöсса пемöслöн сикас, прöдукция ним | Субсидия ставкаяс, шайтын |
| 1 | 2 |
| Гырысь скöт: |  |
| юридическöй кывкутысьяслы, öти условнöй юр вылö кварталын |  |
| 2009 воын öти мöслысь йöв лысьтöм, килограмм: |  |
| 2000-öдз | 511,00\*\* |
| 2000-сянь 3000-öдз | 764,00 |
| 3000-сянь 4000-öдз | 1166,00 |
| 4000-ысь унджык | 1355,00 |
| крестьянин (фермер) овмöсъяслы, öти условнöй юр вылö кварталын | 1147,00 |
| Порсьяс  |  |
| юридическöй кывкутысьяслы, начкöм вылö быдтöм порсьяслöн ловъя сьöкта öти килограмм вылö | 3,40 |
| крестьянин (фермер) овмöсъяслы, öти юр вылö кварталын | 128,00 |

\* Инмö сiдзжö юридическöй кывкутысьяслы, кодъяслöн абуöсь 2009 воын öти мöслысь йöв лысьтöм йылысь юöръяс.».

«2010 воын Коми Республикаын

видз-му овмöс сöвмöдан юкöнлы

государствосянь отсöг сетöм йылысь»

 Коми Республикаса Правительстволöн

2009 во öшым тöлысь 23 лунся

400 №-а шуöмö пыртöм вежсьöмъяс дорö

2 СОДТÖД

«IV. «Видз-му овмöс прöдукция переработайтöм кузя производство сöвмöдöм» уджтасув

1. «Видз-му овмöс прöдукция переработайтöм кузя производство сöвмöдöм» уджтасувлöн мероприятиеяс вылö Коми Республикаса республиканскöй бюджетысь сьöм сетсьö техническöя да технологическöя выльног котыртöм вылö субсидияяс сетöм вылö.

1.1. Техническöя да технологическöя выльног котыртöм вылö субсидияяс.

Техническöя да технологическöя выльног котыртöм вылö субсидияяс (водзö – субсидияяс) сетсьöны организацияяслы, кодъяс вöчöны видз-му овмöс прöдукция да (либö) сiйöс переработайтöны первичнöя да водзö (промышленнöя) да кодъяс модернизируйтöны да техническöя выльног котыртöны производство, начкöны кöр да переработайтöны яйсö ставнас 70 000 сюрс мында шайт дон (водзö – субсидия босьтысьяс), 2010 воын кöр начкöм да кöр яй переработайтöм вылö машина да оборудование ньöбöм вылö тайö Пöрадок дорö 10 содтöд серти лыддьöг кузя – налöн донысь 70 прöчент мында.

1.1.1. Субсидияяс оз сетсьыны машина да оборудование ньöбöм вылö, кутшöмъясöн вöдитчылöма да кутшöмъясöс уджöдöма нин.

1.1.2. Субсидия босьтысьяс сетöны Коми Республикаса видз-му овмöс да сёян-юан министерствоö документъяс лыддьöг серти, мый урчитöма Коми Республикаса видз-му овмöс да сёян-юан министерствоöн Коми Республикаса сьöм овмöс министерствокöд сöгласуйтöмöн.

1.1.3. Коми Республикаса видз-му овмöс да сёян-юан министерство прöверитö тайö пункт серти сетöм документъяссö, регистрируйтö техническöя да технологическöя выльног котыртöм вылö субсидияяс сетöм йылысь шыöдчöм (водзö – шыöдчöм) торъя журналын, мый колö нумеруйтны, вурыштны да крепитны печатьöн, индöм шыöдчöм воан кадпассянь 10 лунöн мöдöдö субсидия босьтысьлы гижöмöн субсидия босьтысьяслöн лыддьöгö сiйöс пыртöм йылысь либö татшöм пыртöмын öткажитöм йылысь уведомление öткажитан помкасö индöмöн.

1.1.4. Юридическöй кывкутысьясöн артмöдчöм условиеясö кутчысьтöмлун дырйи сетан субсидия ыдждасö чинтöны 10 прöчент вылö либö субсидиясö оз сетны. Субсидия ыджда чинтан (сетны öткажитан) пöрадоксö урчитö Коми Республикаса видз-му овмöс да сёян-юан министерство.».

«2010 воын Коми Республикаын

видз-му овмöс сöвмöдан юкöнлы

государствосянь отсöг сетöм йылысь»

 Коми Республикаса Правительстволöн

2009 во öшым тöлысь 23 лунся

400 №-а шуöмö пыртöм вежсьöмъяс дорö

3 СОДТÖД

«Видз-му овмöс сöвмöдöм да

 видз-му овмöс прöдукция, сырьё да

сёян-юан рынокъяс ладмöдöм (2010-2012 вояс)»

 дыр кадся республикаса торъя уджмога

уджтас збыльмöдöм вылö 2010 воын артыштöм

Коми Республикаса республиканскöй бюджетысь

сьöм сетан пöрадок дорö

10 содтöд

Кöр начкöм да кöр яй переработайтöм вылö машина да оборудование **ЛЫДДЬÖГ,**

мый ньöбöм могысь сетсьöны техническöя да технологическöя выльног котыртöм вылö субсидияяс

|  |  |
| --- | --- |
| Ним | Прöдукциялöн ставроссияса классификатор серти кодъяс ОК 005-93 |
| Кöрым дасьтöм вылö машина да оборудование | 47 4471,47 4474 – 47 4477 |
| Яй промышленносьт вылö технологическöй оборудование | 51 3211, 51 32 17, 51 3218 |
| Быдсяма коланлун вылö яй промышленносьт вылö оборудование да приспособление | 51 3280 |
| Öтувъя коланлун вылö сёян-юан, яй промышленносьт вылö технологическöй оборудование да сы дорö запчасьтъяс | 51 3800 |

».

Вуджöдiс Кузнецова Н.А., 8 213 пас